हालांकि सपा के टूटने के आसार भी बढ़ गए है क्योंकि शिवपाल की कोशिश है कि वह सपा के कुछ नाराज लोगों को अपनी पार्टी में शामिल कर ले। चाचा शिवपाल ने सूबे की राजधानी लखनऊ में एक सार्वजनिक कार्यक्रम में अपनी ताकत दिखाकर अखिलेशको एक बार फिर चेता डाला है। शिवपाल जैसे ही कार्यक्रम में भाग लेने के लिए पहुंचे वैसे ही लोगों ने नारे लगाने शुरू कर दिया और कहा कि चाचा तुम संघर्ष करो हम तुम्हारे साथ है। राज्य सम्मेलन में भारी सख्या में कार्यकर्ता मौजूद नजर आ रहे हैं और शिवपाल को इससे नई ताकत मिलती दिख रहीहै। इतना ही नहीं लोगों ने शिवापाल को लेकर बड़ी बात कहते नजर आ रहे हैं और कहा कि जिस तरह से भगवान राम ने 14 साल का वनवास काटा है। ठीक उसी तरह से शिवपाल ने डेढ़ साल का वनवास काटा है। अगले चुनाव यह बात दिया जायेंगा कि यूपी का नौजवान अखिलेश के साथ नहीं है बल्कि शिवपाल यादव के साथ है। इसके साथ ही कार्यकताओं ने शिवपाल को अगला सीएम बनाने के लिए प्रण किया है। साथ ही शिवपाल यादव ने कहा कि इस युग में भी कुछ लोगों को सत्ता का मद है। महाभारत की तरह अब एक बार फिर धर्मयुद्ध होगा और ऐसे लोगों का अहंकार खत्म किया जाएगा।